尖【寅集上】【小部】康熙筆画:6画部外筆画:3画
《廣韻》《集韻》子廉切《韻會》《正韻》將廉切,
音漸。《說文》楔也。本作櫼。《徐曰》謂簪也,㨝也,从小下大,爲櫼字。今作尖,末銳也,小也。《杜甫·送張參軍赴蜀州詩》兩行秦樹直,萬點蜀山尖。
又《韓愈·苦寒詩》萌芽夭勾尖。
又《五代史》李崧言,鎭太原非石敬塘不可。敬塘深德之,曰:爲浮圖者,必合其尖,蓋欲崧始終成巳也。玉尖,十尖,指也。《楊維楨詩》玉尖搦管蘸香雲。《又》十尖盡換紅鴉觜。
又尖尖。《章孝標詩》還似天台新雨後,小峯雲外碧尖尖。